stanford-oval/wikipedia huggingface dataset:
Radon-mitta
Aiheesta muualla

Radon measure, Encyclopedia of Mathematics.
What is actually the standard definition for Radon measure?, Math Overflow.
On Radon Measure, David Kent & Lindsay Mercer, 3.12.2016
Pudasjärven lentokenttä

Pudasjärven ilmailukeskus sijaitsee Pudasjärvellä kantatien 78 varrella, noin viisi kilometriä Pudasjärven keskustasta Kurenalta Rovaniemen suuntaan. Noin 1,5 kilometrin etäisyydellä ilmailukeskuksesta sijaitsevat muun muassa ammattioppilaitos, leirintäalue, Jyrkkäkoski ja hirsitalotehdas Kontiotuote Oy. Lentopaikan lähiympäristössä Jyrkkäkoskella ovat myös paikkakunnan virkistys- ja vapaa-aikapalvelut, muun muassa valaistut kuntoradat ja hiihtoladut, hyppyrimäet ja hevostallit. Ilmailukeskuksella on oma purjelentoalue G41, joka on Euroopan suurimpia.
Historia

Pääosa lentopaikka-alueesta on kuulunut Pudasjärven kunnan vuodesta 1917 lähtien omistamaan Törrön tilaan.
Kenttä on rakennettu toisen maailmansodan aikana. Kentällä on ollut neljä erisuuntaista, noin 500–900 metrin pituista sorapintaista kiitotietä. Kenttää käytti saksalainen Kommando Flughafenbereich 27/III Rovaniemi varatukikohtanaan. Maahan kaivetut lentokoneitten sirpalesuojat ovat edelleen nähtävissä maastossa.
Suomen valtio lunasti alueen 10. lokakuuta 1944 annetun lain mukaisesti käytettäväksi puolustustarkoituksiin lentokenttäalueena.
Sodan jälkeen kenttä jäi käyttämättömäksi ja se vuosien mittaan metsittyi. Oulun Ilmailukerho sai 1950-luvulla puolustusministeriöltä luvan käyttää kenttää kerhonsa harrastustoimintaan. Ilmailukerho raivasi ja kunnosti kenttää harrasteilmailun vaatimusten mukaiseksi.
Toimintaansa varten kerho rakensi alueelle kerhorakennuksen, lentokonekatoksen, majoittumistilat sekä Kivarinjoen rantaan rantasaunan.
Toiminnan laajetessa ja muidenkin kuin kerholaisten tultua kentän käyttäjiksi, Ilmailuhallitus (Ilmailulaitos) vaati kenttää hyväksyttäväksi yleiseksi lentopaikaksi. Ilmailuhallitus suoritti tätä koskevan tarkastuksen 20. syyskuuta 1983.
Pudasjärven kunta laati kentälle parantamissuunnitelman, joka lähetettiin lausunnolle muun muassa puolustusministeriöön. Tätä voidaan pitää osaltaan yhtenä alkusysäyksenä uuden kentän rakentamiselle.
Nykyisen kentän suunnittelu käynnistyi useiden vaiheiden kautta 10. heinäkuuta 1984 järjestetyn neuvottelun jälkeen. Neuvottelussa olivat edustettuina Pudasjärven kunnan lisäksi puolustusministeriö, Ilmavoimien esikunta ja Ilmailulaitos.
Samalla puolustusministeriö hankki omistukseensa lisäalueita, jolla mahdollistettiin nykyisten mitoitusten mukaisen kentän rakentaminen. Suunnitelma sisälsi 2 500 metrin pituisen kiitotien rakentamisen kiitotieluokituksen mukaisine suoja- ja esterajoituksineen, asematason, yhdystien, ja ympärysaidan sekä sotilasilmailun hälytyspaikkoja.
Monien vaiheiden jälkeen työministeriö myönsi tarvittavan määrärahan liikenneministeriölle käytettäväksi Pudasjärven lentokentän rakentamiseen. Rakentajana toimi Ilmailulaitos. Kentän rakentaminen alkoi talvella 1988–1989, ja kenttä valmistui vähäisiä viimeistelytöitä lukuun ottamatta syksyllä 1990.
Kiitotie rakennettiin suunnitellun 2 500 metrin sijaan 2 000 metrin pituisena ja 45 metrin levyisenä. Kiitotien pääty- ja reuna-alueet mukaan lukien päällystetty pituus on 2 120 metriä ja päällystetty leveys 55 metriä. Asematason koko on 110 metriä × 80 metriä ja yhdystie on kooltaan 200 × 22 metriä. Uuden kentän avajaiset pidettiin 31. elokuuta 1991.
Rakentamisaikainen toimistorakennus jätettiin niin sanotuksi asemarakennukseksi joka nykyisin toimii lähinnä harrasteilmailun lennonvalmistelutilana.
Vuoden 2002 aikana Pudasjärven kaupunki rakensi Pohjois-Pohjanmaan TE-keskuksen tuella lentokenttävaloja sekä mittarilentolaitteita varten laiterakennuksen. Vuonna 2003 valmistuivat kaapeliputkitukset kenttävaloille. Tuolloin suunniteltiin myös kentän parantamista siten, että tilauslennot olisivat olleet mahdollisia, mutta suunnitelmat eivät ole toteutuneet.
Nykyinen käyttö

Sotilasilmailun osalta Lapin lennosto käyttää lentopaikkaa vuosittain koulutuksiin ja harjoituksiin. Lennosto kehittää jatkuvasti omalta osaltaan myös lentopaikan varustusta.
Siviili-ilmailu käyttää lentopaikkaa lähinnä harrastus- ja koulutustoimintaan. Käyttäjinä ovat pääosin lähialueiden ilmailu- ja laskuvarjokerhot. Pääkäyttäjänä on Oulun Ilmailukerho. Harrastustoimintoja ovat purjelento, moottorilento, riippuliidinlento, ultralento, laskuvarjohyppy ja lennokkien lennätys. Harrastus painottuu purjelentoon, jolle paikalliset ilmasto- ja lentopaikkaolosuhteet tarjoavat erinomaiset mahdollisuudet.
Koulutustoiminta painottuu ilmailukerhojen järjestämään purjelentokoulutukseen. Moottorilentokoulutus on vähäistä, johtuen muun muassa kouluttajaresurssien puutteesta.
Ansiolentotoimintoja ovat muun muassa geologinen ym. tutkimus, ilmakuvaus, riistalaskenta, yleisölennätys, ym.
Operaatioita (lentoonlähtöjä ja laskuja) on vuosittain 7 000–10 000 kappaletta.
Vuoden 1998 ja 2013 Suviseurat järjestettiin lentokentän alueella.
Nousutie

Kantatien 78 parantamisen yhteydessä Tielaitos rakensi tielle 1,5 kilometrin pituisen nousutien noin kahden kilometrin etäisyydelle kiitotien länsipäästä. Samalla Tielaitos rakensi Lapin lennoston kanssa tekemällään sopimuksella myös rullaustieyhteyden länsipään hälytyspaikoilta kantatielle.
Lentäjänmaja

Pudasjärven kaupunki rakensi Pohjois-Pohjanmaan TE-keskuksen tuella kerrosalaltaan 317 neliömetrin suuruisen koulutus- ja majoitustilarakennuksen asematason eteläpuolelle. Rakennuksessa on 30 hengen kokous- ja koulutustila, 7 kappaletta 3–5 hengen huoneita, sauna ja keittiö, jossa ruokailu- ja ruoanvalmistusvälineet 30 hengelle.
Tapahtumia

Moskiito Ralli-purjelentokilpailu
Jokkis-ajot
Liukkaan kelin ajo-opetus
Drag Racing -kisat
Sunny Nights Fly-in
Suviseurat 1998, 2013 ja 2024
Put Yourself in My Place

| ”Put Yourself in My Place” Kylie Minogue |
| --- | --- | --- |

Singlen tiedot
 Albumilta: Kylie Minogue
 Äänitetty : New York City
 Julkaistu: 14. marraskuuta 1994
 Formaatti: CD single
 Tekijä(t): Jimmy Harry
 Tuottaja(t): Jimmy Harry
 Tyylilaji: Pop
 Kesto: 04.13
 Levy-yhtiö: Deconstruction Records
Kylie Minoguen muut singlet
| ”Confide in Me” 1994 | ”Put Yourself in My Place” 1994 | ”Where Is the Feeling” 1995 |
"Put Yourself in My Place" on kappale Kylie Minoguen albumilta Kylie Minogue (1994). Se on albumin toinen single ja julkaistiin 14. marraskuuta 1994. Kappaleen kirjoittivat ja tuottivat Jimmy Harry.
Kappalelista

"Put Yourself in My Place" (Short Radio Edit) – 3:37
"Put Yourself in My Place" (Dan's Quiet Storm Extended Mix) – 5:48
"Put Yourself in My Place" (Dan's Quiet Storm Club Mix) – 7:03
"Confide in Me" (Phillip Damien Mix) – 6:25
"Put Yourself in My Place" (Radio Mix) – 4:11
"Put Yourself in My Place" (Driza-Bone Mix) – 4:50
"Put Yourself in My Place" (All-Stars Mix) – 4:54
"Where Is the Feeling?" (Morales Mix) – 9:55
"Put Yourself in My Place" (Dan's Old School Mix) – 4:31
"Put Yourself in My Place" (Acoustic Version) – 4:46
Esitykset konserteissa

Intimate and Live Tour
On a Night Like This Tour
KylieFever2002 Tour
Showgirl Tour
Listasijoitukset

| Lista (1994) | Korkein sijoitus |
| --- | --- |
Australia (ARIA Charts): 11
Saksa (Media Control Charts): 87
Britannia (UK Singles Chart): 11
Aiheesta muualla

Kylie Minoguen virallinen sivusto (englanniksi)
Reino Heinonen

Reino Johannes Heinonen (29. huhtikuuta 1908 Tampere – 23. elokuuta 1981 Helsinki) oli suomalainen ammattiyhdistysjohtaja, joka toimi lyhyen aikaa Suomen Ammattiyhdistysten Keskusliiton (SAK) puheenjohtajana SAK:laisen ammattiyhdistysliikkeen hajaannuksen vuosina 1959–1960. Hän oli myös Suomen kunnantyöntekijäin liiton (myöhemmin Kunnallisten työntekijäin ja viranhaltijain liiton, KTV) puheenjohtaja vuosina 1951–1971. Heinonen sai sosiaalineuvoksen arvonimen vuonna 1968.
Heinosen isä oli tamperelainen tiilenpolttaja ja hän itse oli alkuperäiseltä ammatiltaan kivityömies. Hän työskenteli Tampereen kaupungille ja hänet valittiin Tampereen kaupungin työntekijöiden ammattiosaston puheenjohtajaksi. Hän opiskeli vuosina 1935–1936 Työväen Akatemiassa, minkä jälkeen hänet palkattiin vuonna 1938 Suomen kunnantyöntekijäin liiton järjestäjäksi. Heinonen eteni liitossa vuonna 1946 valistusohjaajaksi, vuonna 1950 toiseksi puheenjohtajaksi ja vuonna 1951 puheenjohtajaksi, missä tehtävässä hän jatkoi 20 vuotta. Hän oli vuosina 1957–1960 yhden kauden ajan Helsingin kaupunginvaltuutettu.
Heinonen valittiin SAK:n puheenjohtajaksi helmikuussa 1959 edellinen puheenjohtajan Eero Antikaisen siirryttyä Lomaliiton johtoon. Suomen Sosialidemokraattisen Puolueen (SDP) leskisläisten ja skogilaisten ryhmittymien kiistat olivat aiheuttaneet auto-, meri- ja sähkömiesten ja kirjaltajien liittojen eroamisen SAK:sta. Nämä eronneet liitot muodostivat yhdessä SAK:n liittojen rinnalle perustettujen uusien rinnakkaisliittojen kanssa vuonna 1959 keskusjärjestökseen Ammattiliittojen yhteisjärjestön (AYJ).
Skogilaisten sosiaalidemokraattien vahvin mies SAK:ssa oli keskusjärjestön toinen puheenjohtaja Vihtori Rantanen, mutta skogilaisten enemmistö ajoi kompromissina Heinosen puheenjohtajaksi pysäyttääkseen SAK:n hajoamisen. Heinonen yritti 15 kuukautta kestäneellä puheenjohtajakaudellaan eheyttää SAK:ta, mutta ei saanut tukea Rantasen kannattajilta. Heinonen onnistui neuvottelemaan AYJ:n kanssa sopimuksen irtautuneiden liittojen paluusta SAK:hon, mutta Rantasen tukijat kieltäytyivät tukemasta sovintoa ja saivat yhdessä kommunistien kanssa enemmistön sekä SAK:n työvaliokunnassa että toukokuussa 1960 kokoontuneessa valtuustossa, jolloin AYJ:läisten liittojen paluu peruuntui. Pettynyt Heinonen erosi SAK:n johdosta heti valtuuston kokouksen jälkeen ja Rantanen valittiin hänen tilalleen. SAK jäi skogilaisten ja kommunistien hallintaan, kun taas leskisläiset sosiaalidemokraatit perustivat marraskuussa 1960 kilpailevan keskusliiton Suomen Ammattijärjestön (SAJ).
Palattuaan KTV:n johtoon Heinonen erotti Rantasen tukijat liiton johtopaikoilta. KTV irtautui vuonna 1963 SAK:sta, mutta ei liittynyt SAJ:hin vaan jäi keskusjärjestöjen ulkopuolelle. Heinonen tuki 1960-luvun lopussa ay-liikkeen eheytymistä ja vei vuonna 1969 KTV:n mukaan uudelleenyhdistyneeseen SAK:hon.
Rajnath Singh

| Rajnath Singh |
| --- | --- |

Intian puolustusministeri
 31. toukokuuta 2019 –  
Edeltäjä:  Nirmala Sitharaman
Intian sisäministeri
 26. toukokuuta 2014 – 30. toukokuuta 2019  
Edeltäjä:  Sushilkumar Shinde
Seuraaja:  Amit Shah
Intian kansanpuolueen puheenjohtaja
 23. tammikuuta 2013 – 8. heinäkuuta 2014  
Edeltäjä:  Nitin Gadkari
Seuraaja:  Amit Shah
 24. joulukuuta 2005 – 24. joulukuuta 2009  
Edeltäjä:  Lal Krishna Advani
Seuraaja:  Nitin Gadkari
Intian maatalousministeri
 24. toukokuuta 2003 – 22. toukokuuta 2004  
Edeltäjä:  Ajit Singh
Seuraaja:  Sharad Pawar
Uttar Pradeshin 19. pääministeri
 28. lokakuuta 2000 – 8. maaliskuuta 2002  
Edeltäjä:  Ram Prakash Gupta
Seuraaja:  Presidentin hallinto
Henkilötiedot
Syntynyt: 10. heinäkuuta 1951 (ikä 73) Chandaulin piirikunta, Uttar Pradesh, Intia
Puoliso:  Savitri Singh
Tiedot
Puolue:  Intian kansanpuolue
Muut puolueet:  Bharatiya Jana Sangh (ennen 1977)
Tutkinnot:  Gorakhpurin yliopisto
 Nimikirjoitus
Aiheesta muualla
www.rajnathsingh.in
Rajnath Singh (s. 10. heinäkuuta 1951) on intialainen poliitikko, joka on toiminut maansa puolustusministerinä vuodesta 2019. Ennen nykyistä tehtäväänsä hän toimi sisäministerinä 2014-2019 ja Intian kansanpuolueen puheenjohtaja hän on ollut kahdesti. Parlamentin ylähuoneessa Singh on ollut kaksi kautta edustajana. Osavaltiotasolla Singh on toiminut Uttar Pradeshin koulutusministerinä 1991–1992 ja pääministerinä 2000–2002.
Singh oli tärkeä tukija Narendra Modille, kun tämä julistettiin pääministeriehdokkaaksi vuonna 2013. Modin ensimmäisen hallituksen sisäministerinä Singh oli merkittävässä roolissa poliittisten kriisien kuten Jammu ja Kashmirin väkivaltaisuuksien rauhoittamisessa. Politiikan lisäksi Singh on toiminut nationalistisen vapaaehtoisjärjestö Rashtriya Swayamsevak Sanghin pitkäaikaisena jäsenenä. Puolustusministerinä Singh on tehnyt yhteistyötä Ranskan kanssa saadakseen Intialle Rafale-hävittäjiä. Hän myös neuvotteli maiden välisestä puolustusyhteistyöstä presidentti Emmanuel Macronin kanssa. Kiinan ja Intian rajakahakoiden aikana vuonna 2020 hän neuvotteli Kiinan puolustusministeri Wei Fenghen kanssa tilanteen rauhoittamiseksi.
Henkilökohtainen elämä

Singh on naimisissa, hänellä on kaksi poikaa ja yksi tytär. Hänen vanhin poikansa Pankaj Singh on myös poliitikko ja Uttar Pradeshin osavaltioparlamentin alahuoneen jäsen vuodesta 2017. Pankaj Singh on toiminut myös BJP:n Uttar Pradeshin yksikön pääsihteerinä.
Aiheesta muualla

Kuvia tai muita tiedostoja aiheesta Rajnath Singh Wikimedia Commonsissa
Intian parlamentin alahuoneen profiili
Rachel Platten

| Rachel Platten |
| --- | --- |
 Rachel Platten esiintymässä Floridassa vuonna 2016.
Henkilötiedot
Syntynyt: 20. toukokuuta 1981 (ikä 43)
Ammatti:  laulaja
Muusikko
Laulukielet:  englanti
Aktiivisena:  2003–
Tyylilajit:  popmusiikki 
Levy-yhtiöt:  Columbia Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Rachel Platten (s. 20. toukokuuta 1981) on yhdysvaltalainen pop-rock-laulaja ja lauluntekijä. Platten julkaisi ensimmäisen albuminsa, Trust in Me, omakustanteisena vuonna 2003 vielä opiskellessaan. Hänen toinen albuminsa, Be Here julkaistiin vuonna 2011. Alkuvuodesta 2015 hän teki levytyssopimuksen Columbia Recordsin kanssa. Hänen kolmas albuminsa Wildfire julkaistiin vuonna 2016. Plattenin kappaleita on soinut useissa televisiosarjoissa.
Kansainvälisillä myyntilistoilla menestynyt ”Fight Song” -kappale soi Hillary Clintonin presidentinvaalien kampanjakappaleena aina, kun Clinton astui näyttämölle. Clintonin eräs sloganeista oli: "fighting for us".
Nuoruus

Platten syntyi New Yorkissa 20. toukokuuta 1981 ja hän varttui suurimman osan lapsuudestaan Newton Centressä. Hän kasvoi juutalaisessa perheessä ja hänet kasvatettiin juutalaiseksi. Platten aloitti klassisen pianon opiskelun jo 5-vuotiaana ja kitaraan hän tarttui lukiossa. Omassa lukiossaan hän oli mukana kuorossa ja muussa musiikkiin liittyvässä oheistoiminnassa.
Osana ulkomaille suuntautuvaa opinto-ohjelmaa, Platten matkusti Trinidadiin harjoittelemaan diplomaatin toimistossa. Samaan aikaan hän pääsi ystävänsä taustalaulajaksi, ja esiintyi kymmenille tuhansille ihmisille vuonna 2002. Platten kertoo tämän olleen se hetki, jolloin hän päätti keskittyä kokopäiväiseen musiikin tekoon.
Platten valmistui Trinity Collegesta vuonna 2003, jossa hän suoritti tutkinnon kansainvälisissä suhteissa. Tämän jälkeen hän muutti New Yorkin Greenwich-kylään, jossa hän esiintyi Dayz of Wild- cover bändissä. Hän esitti soolomusiikkiaan kylässä ja alkoi lopulta kiertelemään muualla Yhdysvalloissa.
Platten on tehnyt paljon hyväntekeväisyystyötä uransa aikana, esimerkiksi työskennellen köyhien parissa ja esiintyen vuosien ajan nuorille potilaille sairaaloissa. Hän on myös Music Unitesin suurlähettiläs.
Ura > 2011-2014: Be Here

Platten julkaisi ensimmäisen albuminsa uudestaan uudella nimellä Rock Ridge Musicin kautta vuonna 2011. Hänen singlensä "1,000 Ships" nousi parhaimmillaan sijalle 24 Billboard Adult Top 40 -listalla Yhdysvalloissa ja soi myös muutamilla radioasemilla. Hänen kappale "Seven Weeks" oli mukana elokuvassa The Good Guy. "Begin Again" -kappaletta käytettiin yhdessä jaksossa ABC:n suositussa televisio-ohjelmassa Valehtelevat viettelijät. Myös muita albumin kappaleita on käytetty monissa elokuvissa ja tv-ohjelmissa.
Ura > 2015-2017: Wildfire

Keväällä 2015 Platten julkaisi läpimurto singlensä "Fight Song". Kappaletta on käytetty eri medioissa eri tarkoituksiin, esimerkiksi Hillary Clinton käytti kappaletta omassa kampanjassaan pyrkiessään presidentiksi. Kappale sijoittui kuudenneksi Billboard Hot 100 -listalla, ja myöhemmin myi tupla-platinaa. Kappale menestyi myös esimerkiksi Australian virallisella single listalla sijoittuen parhaimmillaan toiseksi. Isossa-Britanniassa kappale sijoittui ensimmäiseksi.
"Fight Song EP":n jälkeen Platten toimi lämppärinä monien artistien keikoilla. Myöhemmin hän oli kiertueella Colbie Caillatin ja Christina Perrin kanssa kesän 2015 aikana.
Syyskuussa 2015 Platten julkaisi toisen singlensä "Stand by You" tulevalta albumiltaan Wildfire. Kappale menestyi kohtalaisesti eri maiden listoilla sijoittuen top-10 joukkoon Yhdysvalloissa ja Kanadassa, joista ensimmäisessä single myi myöhemmin platinaa. Top-20 sijoituksia kappale keräsi muissakin maissa. Albumi Wildfire oli tarkoitus julkaista jo vuoden 2015 puolella, mutta aikataulullisista syistä albumin julkaisua jouduttiin odottamaan 2016 tammikuuhun asti. Albumi debytoi Yhdysvaltojen virallisen albumilistan sijalla 5 ja myi lopulta kultalevyn verran. Julkaisun jälkeen Platten lähti ensimmäiselle omalle kiertueelle Amerikassa. Albumin kolmas single "Better Place"" julkaistiin maaliskuussa 2016.
Ura > 2017-2019: Waves ja kiertue

Platten julkaisi ensimmäisen singlensä "Broken Glass" tulevalta albumiltaan elokuussa 2017. Kappaleesta julkaistiin myös musiikkivideo. Albumi Waves julkaistiin lokakuussa 2017. Platten kertoi albumin nimen tulevan ajatuksesta kuinka ihmisten tunteet muuttuvat aaltojen lailla. Tämä teema tulee esille myös albumin kappaleissa. Vuonna 2018 Platten julkaisi uuden kappaleen "You Belong", jonka hän on omistanut tyttärelleen.
2019 vuoden aikana Platten on ollut kiertueella Pentatonix -yhtyeen kanssa Pohjois-Amerikassa.
Diskografia > Omakustanteiset albumit

Trust in Me (2003)
Be Here (2011)
Diskografia > Studioalbumit

Wildfire (2016)
Waves (2017)
Diskografia > Singlet

”1,000 Ships” (2011)
”Fight Song” (2015)
”Stand by You” (2015)
”Better Place” (2015)
”Broken Glass” (2017)
”You belong” (2018)
Aiheesta muualla

Wikimedia Commonsissa on kuvia tai muita tiedostoja aiheesta .
Rachel Plattenin kotisivut
Rhys Clark

| Rhys Clark |
| --- | --- |

Henkilötiedot
Koko nimi:  Rhys Clark
Syntynyt: 17. elokuuta 1994 (ikä 30) Stonehouse, Skotlanti
Kansalaisuus:   Skotlanti
Snookerpelaaja
Ammattilaisena:  2015–
Ranking:  76
Korkein ranking:  73
Palkintorahat:  £37 250
Korkein breikki:  134
Sadan breikit:  11
Rhys Clark (2015)
Rhys Clark (s. 17. elokuuta 1994 Stonehouse, Skotlanti), on skotlantilainen snooker-ammattilainen.
Randolph Scott

Randolph Scott.
Randolph Scott (23. tammikuuta 1898 – 2. maaliskuuta 1987) oli yhdysvaltalainen näyttelijä. Hänellä on tähti Hollywood Walk of Famella.
Scott sai vuonna 1997 työstään lännenelokuvissa postuumin Golden Boot -palkinnon.
Lännenelokuvan huippuvuosina Scott teki yhdessä ohjaaja Budd Boetticherin ja käsikirjoittaja Burt Kennedyn kanssa joukon lännenelokuvia elokuvan Seitsemän miestä jäljellä menestyksen jälkeen.
Scott syntyi Virginiassa, mutta varttui Pohjois-Carolinassa. Hän oli ensimmäisen maailmansodan veteraani ja meni kahdesti naimisiin.
Aiheesta muualla

Wikimedia Commonsissa on kuvia tai muita tiedostoja aiheesta .
Randolph Scott Internet Movie Databasessa. (englanniksi)
Ricardinho (futsalpelaaja)

| Mitalit | Mitalit | Mitalit |  |
| --- | --- | --- | --- |
|  Ricardinho (vas.) SL Benfica Futsalin paidassa  |  Ricardinho (vas.) SL Benfica Futsalin paidassa  |  Ricardinho (vas.) SL Benfica Futsalin paidassa  |  |
Maa:  Portugali
Miesten futsal
| MM-kilpailut  | MM-kilpailut  | MM-kilpailut  |  |
|  Pronssia | Guatemala 2000 |  |  |
Ricardo Filipe da Silva Braga (s. 3. syyskuuta 1985) tunnetaan paremmin nimillä Ricardinho tai O Mágico, on portugalilainen futsalpelaaja, joka edustaa espanjalaista Inter Movistaria. Hän on pelipaikaltaan laitapelaaja. Ricardinholla on pituutta vain 164 senttimetriä.
Ricardinho on valittu vuoden Futsalpelaajaksi ennätykselliset viisi kertaa: vuosina 2010, 2014, 2015, 2016 ja 2017. Hän on voittanut Benfican paidassa Portugalin mestaruuden viisi kertaa ja Espanjan mestaruuden viidesti Interin kanssa. Ricardinho on voittanut UEFA Futsal Cup kolmesti (2010 Benficassa ja Intersissä 2017 ja 2018). Vuonna 2000 hän sai pronssia lajin MM-kisoissa vain 15-vuotiaana. Portugalin maajoukkueessa Ricardinho on voittanut Euroopan mestaruuden vuonna 2018. Ricardinho valittiin tuolloin myös turnauksen parhaaksi pelaajaksi ja hän oli turnauksen paras maalintekijä.
2016 MM-kisoissa Ricardinho palkittiin parhaana maalintekijänä. Vuoden 2007 MM-kilpailuissa, joissa Portugali sijoittui neljänneksi, Ricardinho valittiin turnauksen parhaaksi pelaajaksi.
Käännös suomeksi
Rilan kansallispuisto

Rilan kansallispuisto on luonnonsuojelualue Bulgariassa, Rila-vuoristossa. Puisto koostuu Blagoevgradin, Kjustendilin, Pazardžikin ja Sofian alueiden osista.
Rilan kansallispuisto perustettiin vuonna 1992. Puiston sisällä on neljä erityisen suojelun aluetta, jossa ihmistoimintaa rajoitetaan mahdollisimman paljon, esimerkiksi niin, että tutkijat saavat käydä alueella korkeintaan viiden hengen ryhmissä.
Puiston alueella on monia erilaisia elinympäristöjä; CORINE-luokittelun mukaan 60 eri tyyppiä. Vuoristopaljakan alapuolella on metsävyöhyke, jonka päälajit ovat kuninkaanpihta, kuuset ja makedonianmänty. Puistossa kasvaa kaikkiaan 1400 putkilokasvilajia, joista monet ovat uhanalaisia. Tämä vuoristo on viimeinen suojapaikka monille Euroopan vuoristojen eläinlajeille, kuten gemssi ja siiseli. Kaikkiaan puistossa on tavattu 149 selkärankaislajia.
Puiston korkein kohta on Musala-vuori. Puiston alueella oleva Rila-vuoriston harja on vedenjakaja, jonka toisella puolella joet laskevat Tonavan kautta Mustaanmereen, toisella puolella Egeanmereen. Puistossa on myös 120 jäätikköjärveä.
Rhythm Inside

| Rhythm Inside |
| --- | --- |

Kappaleen tiedot
Esittäjä(t):  Loïc Nottet
Levy-yhtiö:  Sony Music Entertainment
Kesto:  2:52
Tyylilaji:  pop
Julkaistu:  11. maaliskuuta 2015
Säveltäjä(t):  Loïc Nottet
Sanoittaja(t):  Beverly Jo Scott
Euroviisutiedot
Vuosi:  2015
Maa:  Belgia
Kieli:  englanti
Sijoitus:  4.
Pisteet:  217
Sijoitus semifinaalissa:  2.
Pisteet semifinaalissa:  149
Sanat:  sanoitus
Video:  videolinkki
Rhythm Inside (suom. Sisäinen rytmi) on Loïc Nottetin esittämä kappale, joka edusti Belgiaa vuoden 2015 Eurovision laulukilpailussa Itävallan Wienissä. Nottetin itsensä säveltämä ja Beverly Jo Scottin sanoittama kappale lauletaan englannin kielellä.
”Rhythm Inside” kilpaili Euroviisujen ensimmäisessä semifinaalissa, jossa se sijoittui toiseksi ja selviytyi finaaliin. Finaalissa Nottet esiintyi numerolla 13 ja sijoittui neljännelle sijalle.
Belgiassa kappale oli listaykkösenä ja Itävallassa singlelistan sijalla kaksi. Suomessa kappale nousi Virallisen latauslistan sijalle 13.
Randolph Churchill (s. 1911)

Randolph Churchill isänsä ja poikansa Winstonin kanssa 1950-luvulla
Randolph Frederick Edward Spencer Churchill (28. toukokuuta 1911 – 6. kesäkuuta 1968) oli brittiläinen poliitikko, kirjailija ja journalisti. Hänen isänsä oli pääministeri Winston Churchill. Churchill toimi Prestonin vaalipiirin kansanedustajana vuosina 1940–1945. Hänen poikansa oli myös nimeltään Winston Churchill.
Churchill kirjoitti kolumneja useisiin huomattaviin sanomalehtiin, mutta joutui usein riitoihin päätoimittajien kanssa.
Aiheesta muualla

His Father's Son - The Life of Randolph Churchill
Reino Hallaperä

Reino Hallaperä vuonna 1930.
Reino Juhani Hallaperä, sukunimi aik. Hallberg (13. elokuuta 1901 – 1. lokakuuta 1991) oli suomalainen virkamies ja laulaja, äänialaltaan basso.
Hallaperä oli 1940-luvulla osastosihteerinä kansanhuoltoministeriössä.
Hallaperä teki 26 levytystä vuosina 1945, 1947, 1948 ja 1950 yhdessä muun muassa George de Godzinskyn, Pentti Koskimiehen ja Jouko Tolosen kanssa.
Aiheesta muualla

Reino Hallaperän levytyksiä Doriassa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Reino Hallaperä
Käännös suomeksi
Rashid

Rashid tai Rašīd tarkoittaa seuraavia:
Paikannimenä

Rashid, Rosetta, kaupunki Egyptissä Niilin suistossa